Youssef I Absi

Youssef I Absi (borgerlig navn Joseph Absi; født 1946) er en syrisk teolog og musikkviter. Absi er melkittisk patriark av Antiokia og hele Orienten, av Alexandria og av Jerusalem, og er dermed overhode for den melkittisk-katolske kirke. Han er også erkeepark av Damaskus (Syria), der han har sitt sete.gcatholic.org 

Den melkittiske kirke er en av den katolske kirkens særkirker og anser paven som overhode. Den melkittiske kirken har 1,3 til 1,7 medlemmer hovedsakelig i Syria, Libanon og Israel/Palestina.

Liv og virke
Prest
Absi ble presteviet i 1973 og tjenestegjorde i den hellige Paulus misjonsselskap. Etter å fullført teologiske og filosofiske studier i ved St. Pauls seminar i Harissa (Libanon), oppnådde han en lisensiatgrad i filosofi ved Det libanesiske universitet (Université libanaise, الجامعة اللبنانية‎‎) og lisensiatgrad i teologi ved St. Paul i Harissa. Han har også en doktorgrad i musikkvitenskap og hymnologi.

Fra 2001 var Youssef Absi president for Caritas i Syria (Commission Commune de Bienfaisance (CCB))caritas.org som drev med en administrativ gruppe mer enn 40 prosjekter i Damaskus, Aleppo og Hassake. Han komponerte for nonnen og sangerinnen Marie Keyrouz «L'Ensemble de la Paix», en hymne som ble medtatt i albumet Cantiques de l'Orient.amazon.com

Biskop
Han ble bispeviet i 2001. Fra 2001 til 2006 var han generalsuperior for sitt ordensfellesskap. Fra 2006 til 2017 var han den melkittiske patriarkens representant i Damaskus, først som apostolisk vikar.

Patriark
Den 21. juni 2017 ble han av den melkittiske synoden i Ain-Traz i Libanon valgt til ny patriark og uken etter bekreftet av pave Frans.http://www.la-croix.com/Religion/Catholicisme/Monde/Mgr-Joseph-Absi-elu-patriarche-lEglise-grecque-melkite-2017-06-21-1200856961Carta de papa Francesco do site web da Santa Sé Han etterfulgte Gregor III Laham som gikk av 6. mai 2017. 

Den melkittiske kirken var inne i en krise blant annet på grunn av motstand mot Laham og kritikk av hans forvaltning av kirkens midler.http://www.la-croix.com/Religion/Catholicisme/Monde/melkites-sappretent-elire-leur-nouveau-patriarche-2017-06-19-1200856272 Over ti fremstående biskoper boikottet synoden i 2016 i protest mot Laham. Absi blir beskrevet som lavmælt («réputé discret») og dialogorientert, og har ikke inntatt en klar politisk posisjon i landet. 

Den melkittiske kirken i Syria kom i en vanskelig situasjon på grunn av borgerkrigen, blant annet fordi mange medlemmer av kirken har flyktet.
 Episkopalgenealogi 
Hans episkopalgenealogi er:

 Biskop Leonce (?-1686) 
 Patriark Athanasius Dabbas (1647–1724) *bispeviet 1685
 Biskop Néophytos Nasri (?–1731) *1722
 Biskop Euthyme Fadel (Maalouly) (?–1774) *1724
 Patriark  Cyril VII (François) Siaj (Siage) (?–1796) *1763
 Patriark  Agapios III Matar (1736–1812) *1795
 Patriark Maximos III Michel Mazloum (1779–1855) *1810
 Patriark Clément Bahous (1799–1882) *1836
 Patriark Grégoire II Youssef (Sayyour) (1823–1897) *1856
 Patriark Peter IV Géraigiry (1841–1902) *1886
 Patriark Cyril IX Mogabgab (1855–1947) *1899
 Patriark Maximos V (George) Hakim (1908–2001) *1943
 Patriark Grégoire III (Loutfi) Laham, B.S. (1933- ) *1981
 Patriark Youssef I Absi (1946–) *1943absi, lest 21. juni 2022

 Referanser 

Kategori:Melkittiske patriarker av Antiokia
Kategori:Syriske katolske biskoper
Kategori:Linjen Leonce av Saidnaya (melkittisk gresk-katolsk)
Kategori:Personer fra guvernementet Rif Dimashq